Diari Oficial de la Generalitat Valenciana


Sumari del DOGV 6765, del 02-05-2012 (2012/4100)

Resolució de 23 d'abril de 2012, de la Conselleria de Presidència, d'adjudicació provisional de la concessió de l'explotació del servici públic de radiodifusió sonora en ones mètriques amb modulació de freqüència de caràcter comercial en la localitat de Catarroja (València).
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6765

Data del DOGV
:   02-05-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/4100


Data del document
:   23-04-2012

Organisme emissor
:   Conselleria de Presidència

Tipus de document
:   Resolució

Anàlisi jurídica

Resolució de 23 d'abril de 2012, de la Conselleria de Presidència, d'adjudicació provisional de la concessió de l'explotació del servici públic de radiodifusió sonora en ones mètriques amb modulació de freqüència de caràcter comercial en la localitat de Catarroja (València). [2012/4100]  
  
  
Antecedents  
  
Primer. Mitjançant la Resolució de 26 de març de 2010, de la secretària autonòmica de Comunicació, per delegació del president de la Generalitat, d'acord amb la Resolució de 2 de setembre de 2009, publicada en el Diari Oficial de la Comunitat Valenciana número 6100, d'11 de setembre de 2009, es convoca una licitació pública per mitjà de procediment obert per a l'adjudicació d'una concessió per a l'explotació del servici públic de radiodifusió sonora en ones mètriques amb modulació de freqüència de caràcter comercial en la localitat de Catarroja (València) i s'aproven els plecs de clàusules administratives particulars i de prescripcions tècniques pels quals ha de regir-se l'esmentada licitació.  
  
  
Segon. En compliment del que establix l'article 126, de la Llei de Contractes del Sector Públic, s'anuncia la licitació en el Diari Oficial de la Comunitat Valenciana número 6238, d'1 d'abril de 2010, i s'interessen pel contracte les empreses següents:  
  
Plica Empresa  
1. Sociedad Española Radiodifusión, SL  
2. Sergio Ballester Legua  
3. Radio Castellón, SA  
4. Radio Publi, SL  
5. Radio Mediterráneo AZUL, SL  
6. Radio One FM, SL  
7. Sauzal 66, SL  
8. Radio Popular, SA - COPE  
9. Valtec Media, SL  
10. Jorge Daniel Saretzky Producciones, SL  
  
Tercer. La mesa de contractació, després del nomenament previ per l'òrgan competent, es va reunir el dia 13 de maig de 2010 per a qualificar la documentació administrativa de les empreses presentades. Es va tornar a reunir el 19 de maig de 2010 per a l'estudi de la documentació aportada per a esmenar els defectes de documentació observats, i va acordar l'exclusió de Valtec Media, SL per no acreditar la solvència tècnica per cap dels mitjans establits en els plecs de clàusules administratives.   
  
Quart. La mesa de contractació torna a reunir-se el dia 20 de maig de 2010 per a obrir en acte públic les proposicions tècniques, i se sol·licita al comité d'experts designat que n'emeta informe.  
  
  
Quint. El dia 21 de març de 2012, es va reunir novament la mesa de contractació als efectes d'estudiar l'informe tècnic emés pel comité d'experts aplicant els criteris de valoració establits en els plecs de clàusules administratives, amb el resultat següent:  
  
  
A la vista de l'expressat anteriorment, la mesa de contractació, en compliment del que establix l'article 144 de la Llei de Contractes del Sector Públic i d'acord amb la clàusula 13 del plec de clàusules administratives particulars, eleva al conseller de Presidència i vicepresident del Consell la proposta d'adjudicació.  
  
Sext. Mitjançant la Resolució del conseller de Presidència i vicepresident del Consell de 26 de març de 2012 es resol l'adjudicació provisional inicial de la concessió per a l'explotació del servici públic de radiodifusió sonora en ones mètriques amb modulació de freqüència de caràcter comercial en la localitat de Catarroja (València) a l'empresa Radio Popular, SA - COPE per ser l'oferta més avantatjosa.  
  
Sèptim. L'empresa adjudicatària provisional inicial ha presentat la documentació a què fa referència la clàusula 13 del plec de clàusules administratives particulars aprovades a este efecte dins del termini, per la qual cosa, segons la clàusula 14 del plec, és procedent elevar l'adjudicació provisional inicial a adjudicació provisional.  
Fent ús de les facultats atribuïdes per la Llei 5/1983, de 30 de desembre, del Consell, i l'article 10.2 del Decret 38/1998, de 31 de març, del Govern Valencià, pel qual s'establix el règim de concessió d'emissores de radiodifusió sonora en ones mètriques amb modulació de freqüència i d'inscripció d'estes en el registre de concessionàries, resolc:  
  
Primer  
Adjudicar provisionalment la concessió per a l'explotació del servici públic de radiodifusió sonora en ones mètriques amb modulació de freqüència de caràcter comercial en la localitat de Catarroja (València) a l'empresa Radio Popular, SA - COPE per ser l'oferta més avantatjosa.  
  
  
Segon  
Tornar les garanties provisionals, constituïdes per les empreses licitadores, llevat de la de l'empresa adjudicatària.  
  
Tercer  
Publicar la present resolució en el Diari Oficial de la Comunitat Valenciana i notificar-la a l'adjudicatari provisional i als altres participants en la licitació.  
Contra esta resolució, que posa fi a la via administrativa, es pot interposar potestativament un recurs de reposició davant del mateix òrgan que ha dictat l'acte, en el termini d'un mes comptador des de l'endemà de la notificació, de conformitat amb el que preveuen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment comú, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, de conformitat amb el que establix l'article 46.1, de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.  
  
València, 23 d'abril de 2012.- El conseller de Presidència i vicepresident del Consell: José Ciscar Bolufer.